Kurmagala
Kurmagala – kaimas Jonavos rajono savivaldybėje, 2 km nuo Jonavos, Neries dešiniajame krante (34 km nuo žiočių), prie mažo Šventupio upokšnio žiočių. Praeina kelias  1915  Vandžiogala–Preišiogalėlė–Jonava . Prie Kurmagalos Neryje riogso stambus akmuo (2,6 x 4,25 m, virš vandens 0,8 m). Toliau link Jonavos, priešais Varpės žiotis, būta Rimkų plytinės. Nuo 1920 m. ten veikė Perevoznikų plytų fabrikas, vėliau kolūkio plytinė. Dabar plytinę mena išlikęs kaminas.